Mélanie Laurent

Mélanie Laurent (š. 21. kuovâmáánu 1983, Pariisi, Ranska) lii ranskalâš čaittâleijee, kietâčällee já stivrejeijee. Maailmvijđosávt sun lii tobdos eromâšávt elleekuuvijn Inglourious Basterds (2009), Now You See Me (2013) já 6 Underground (2019). Ranskaast suu láá tubdâm jo kuhheeb	ääigi, já sun lii vuáittám kyehti César-palhâšume já kyehti Lumière-palhâšume. Ton lasseen sun lii lamaš iävtukkâssân Cannes elleekovejuuhlijn.

 Eellim 
Mélanie Laurent šoodâi ive 1983 Pariisist ballerina Annick já jienâčaittâleijee Pierre Laurentân, kii lii tobdos suu roolâst Ned Flandersin ranskakielâlijn Simpsonijn.

 Karrieer 
Laurent karrieer aalgij, ko sun lâi kolliistâlmin elleekovekuvviimijn ive 1998, kost Gérard Depardieu huámmášij suu já koijâdij suu čaittâliđ Depardieu čuávuváá fiilmân. Laurent lii tast maŋa čaittâlâm paijeel 40 elleekooveest, enâmustáá ranskalijn elleekuuvijn. Suu Hollywood debyytis lâi Quentin Tarantino elleekooveest Inglourious Basterds ive 2009, já sun čaittâlij tast maŋa ovdâmerkkân Mike Mills elleekooveest Beginners (2010), Denis Villeneuve elleekooveest Enemy já Angelina Jolie elleekooveest By the Sea (2015). Sun stivriiškuođij siämmást jieš-uv já vuosmuš suu stivrim kuhes filmâ The Adopted almostui ive 2011. Nubbe filmâ Respire (2014) uážui vuosâehidis Cannes elleekovejuuhlijn, já tast šoodâi kritikkárij rämidem. Sun lii stivrim meid ovdâmerkkân dokumentelleekove Demain (2015), mast šoodâi Ranska ive 2015 stuárráámus dokument, já elleekove Le bal des folles (2021), mast sun meid čaittâlij jieš.

 Väljejum filmografia 
Käldee: IMDb

 Embrassez qui vous voudrez (2002)
 Dikkenek (2006)
 Je vais bien, ne t'en fais pas (2006)
 Inglourious Basterds (2009)
 Le Concert (2009)
 Jusqu'à toi (2009)
 La Rafle (2010)
 Beginners (2010)
 Et soudain, tout le monde me manque (2011)
 Requiem pour une tueuse (2011)
 Night Train to Lisbon (2013)
 Now You See Me (2013)
 Enemy (2013)
 Aloft (2014)

 Respire (2014)
 By the Sea (2015)
 Demain (stivrejeijee, 2015)
 Éternité (2016)
 Plonger (stivrejeijee, 2017)
 Mon garçon (2017)
 Le retour du héros (2018)
 Galveston (stivrejeijee, 2018)
 Operation Finale (2018)
 6 Underground (2019)
 Oxygène (2021)
 Le bal des folles (meid stivrejeijee, 2021)
 The Nightingale (stivrejeijee, 2022)

Fáádást eres soojijn

 Käldeeh 

Luokka:Ive 1983 šoddâmeh
Luokka:Ranskaliih čaittâleijeeh
Luokka:Ranskaliih elleekovestivrejeijeeh